PPS เพิ่มทุน 258 ล้านหุ้นขาย RO-PP พร้อมออกหุ้นกู้-ตั๋ว B/E รับแผนลงทุน-รีไฟแนนซ์
PPS เพิ่มทุน 258 ล้านหุ้นขาย RO-PP พร้อมออกหุ้นกู้ 600 ลบ.-ตั๋ว B/E รับแผนลงทุน-รีไฟแนนซ์
PPS เพิ่มทุน 258 ล้านหุ้นขาย RO-PP พร้อมออกหุ้นกู้ 600 ลบ.-ตั๋ว B/E รับแผนลงทุน-รีไฟแนนซ์
7 มิ.ย. 2562

บริษัท โปรเจค แพลนนิ่ง เซอร์วิส จำกัด (มหาชน) หรือ PPS เปิดเผยว่า ที่ประชุมคณะกรรมการบริษัทเมื่อวานนี้ (6 มิ.ย.) อนุมัติให้เสนอต่อที่ประชุมวิสามัญผู้ถือหุ้นพิจารณาการลดทุนจดทะเบียนโดยยกเลิกหุ้นจำนวน 4.14 ล้านหุ้น พาร์หุ้นละ 0.25 บาท หลังจากนั้นให้เพิ่มทุนจดทะเบียนเป็น 279.45 ล้านบาท จากเดิมที่ 214.96 ล้านบาท
โดยออกหุ้นเพิ่มทุนแบบมอบอำนาจทั่วไป (General Mandate) ไม่เกิน 257.96 ล้านหุ้น พาร์หุ้นละ 0.25 บาท เพื่อขายให้กับผู้ถือหุ้นเดิม (RO) จำนวนไม่เกิน 171.97 ล้านหุ้น และขายให้กับบุคคลในวงจำกัด (PP) ไม่เกิน 85.99 ล้านหุ้น
นอกจากนี้ยังอนุมัติการออกและเสนอขายตั๋วแลกเงินระยะสั้น (B/E) ภายในวงเงินไม่เกิน 200 ล้านบาท อายุไม่เกิน 270 วัน เพื่อใช้เป็นเงินทุนหมุนเวียนสำหรับกิจการ และออกหุ้นกู้ (Debenture) ภายในวงเงินไม่เกิน 600 ล้านบาท อายุไม่เกิน 10 ปี เพื่อใช้เป็นเงินทุนหมุนเวียนสำหรับกิจการ ใช้เป็นเงินลงทุนในโครงการอนาคต ชำระคืนหนี้สถาบันการเงิน หรือหนี้ตามตั๋วแลกเงิน
ทั้งนี้ บริษัทกำหนดประชุมวิสามัญผู้ถือหุ้นครั้งที่ 1/2562 ในวันที่ 24 ก.ค.62 เพื่อพิจารณาเรื่องดังกล่าว